Publicitate

Ioana Băsescu, fiica cea mare a președintelui Traian Băsescu, a avut câștig de cauză într-un proces intentat Antenei 3. Tribunalul București a decis astăzi să oblige postul de știri la plata a 20.000 de lei, „cu titlu de despăgubiri civile”.

Decizia nu este definitivă, putând fi atacată în 30 de zile de la comunicare.

Decizia instanței, în continuare:

Obliga parata la plata sumei de 20.000 cu titlu de despagubiri civile si 100 lei cheltuieli judiciare reprezentand taxa de timbru. Respinge cererea privind cheltuieli de judecata reprezentand onorariu avocat ca neintameiata. Cu drept de apel in 30 de zile de la comunicare. Cererea de apel se depune la Tribumalul Bucuresti.

Reamintim că Ioana Băsescu a intentat proces Antenei 3 în luna mai a acestui an. Portalul instanțelor de judecată nu dă detalii asupra motivelor chemării în judecată a postului de televiziune, însă Antena 3 a realizat în prima parte a lui 2014 mai multe emisiuni în care s-a discutat situația terenului pe care îl deține la Nana, precum și faptul că în calitate de notar, ar fi lucrat cu Gazprom.

Iulia Bunea

iulia.buneapaginademedia.ro